**Hudson Fasching** (s. 28. heinäkuuta 1995 Milwaukee, Wisconsin, Yhdysvallat) on yhdysvaltalainen jääkiekkoilija, joka teki kesällä 2022 vuoden sopimuksen NHL-joukkue New York Islandersin kanssa. Hän on uransa aikana pelannut lähinnä AHL-tasolla, mutta NHL:ssä hänellä on otteluita Buffalo Sabresissa ja Arizona Coyotesissa. Hän on pelipaikaltaan oikea laitahyökkääjä ja laukoo oikealta. Isokokoista Faschingia on luonnehdittu pelityyliltään kahden suunnan hyökkääjäksi.

Ura
---

### Seuraura

Fasching kävi vuodet 2009–2011 Apple Valley High Schoolia ja hän oli kaudella 2009–2010 joukkueensa paras pistemies ja maalintekijä tehoilla 24+18=42. Kesällä 2010 Faschingin varasi sekä WHL-joukkue Kelowna Rockets 163. pelaajana että USHL-joukkue Chicago Steel 289. pelaajana. Hän ei kuitenkaan siirtynyt kumpaankaan seuraan. Fasching vietti vuodet 2011–2013 Yhdysvaltain maajoukkueen kehitysohjelman mukana pelaten mm. USHL-liigaa. Kaudella 2012–2013 hän pelasi CCM/USA Hockey All-American Prospects Gamessa.

Los Angeles Kings varasi Faschingin neljännellä kierroksella 118. pelaajana NHL:n varaustilaisuudessa 2013. Vuosina 2013–2016 hän kävi Minnesotan yliopistoa. *Freshman*-kaudellaan 2013–2014 Fasching jakoi 14 osumallaan joukkueensa sisäisen maalipörssin toisen sijan kolmen muun pelaajan kanssa ja hänet valittiin kauden päätteeksi B1G:n tulokkaiden tähdistökentälliseen. Maaliskuussa 2014 Kings kauppasi Faschingin pelaajaoikeudet ja Nicolas Deslauriersin Buffalo Sabresiin vaihdossa Brayden McNabbiin sekä vuosien 2014 ja 2015 toisen kierroksen varausvuoroihin. Kauden 2014–2015 päätteeksi Fasching voitti B1G:n mestaruuden. Kaudella 2015–2016 hän jakoi joukkuetoverinsa Leon Bristedtin kanssa koko sarjan maalipörssin kolmannen sijan ja oli UM:n toiseksi paras pistemies Justin Kloosin jälkeen tehoilla 20+18=38. Fasching valittiin kauden päätteeksi B1G:n toiseen tähdistökentälliseen.

Maaliskuussa 2016 Fasching teki kolmivuotisen tulokassopimuksen Buffalo Sabresin kanssa. Hän siirtyi jo samana keväänä seuran NHL-joukkueen vahvuuteen ja pelasi siellä kauden 2015–2016 aikana seitsemän runkosarjaottelua tehopistein 1+1=2. Fasching teki NHL-debyyttinsä 26. maaliskuuta 2016 Winnipeg Jetsia vastaan. Hän sai ottelussa jääaikaa 12.02 minuuttia. Fasching teki ottelussa myös NHL-uransa avausmaalin. Hänet valittiin ottelun kolmostähdeksi. Fasching pelasi Sabresin organisaatiossa reilut kaksi kautta, mutta NHL-otteluita hänelle kertyi lopulta 22. AHL:n Rochester Americansia hän edusti 106 ottelun verran.

Sabres myi kesällä 2018 Faschingin vaihdossa Brandon Hickeyyn ja Mike Sisloon. Fasching pelasi kaksi ensimmäistä kautta Coyotesin organisaatiossa AHL-seura Tucson Roadrunnersissa, jossa hän teki kahden kauden aikana yhteensä 35 maalia. Hän oli saldolla joukkueen toiseksi paras maalintekijä. Fasching pelasi kauden 2020–2021 aikana yhteensä vain seitsemän ottelua, viisi NHL:ssä ja kaksi AHL:ssä, koska hän kuului lähes koko kauden koronapandemian takia perustettuun taksiryhmään.

Fasching nousi kaudella 2021–2022 Roadrunnersin kapteeniksi ja pelasi kauden aikana 51 ottelua AHL:ssa ja 11 NHL:ssä. Seuraavaksi kaudeksi hän teki vuoden sopimuksen New York Islanderin kanssa.

### Maajoukkueura

Fasching edusti Yhdysvaltoja MM-kilpailuissa vuonna 2016. Hän pelasi alle 20-vuotiaiden MM-kilpailuissa vuosina 2014 ja 2015, joista jälkimmäisessä turnauksessa Fasching jakoi Yhdysvaltain sisäisen tehotilaston voiton Dylan Larkinin kanssa lukemalla +7. Hänet palkittiin joukkueensa yhtenä kolmesta parhaasta pelaajasta.

Fasching pelasi myös alle 18-vuotiaiden MM-kilpailuissa vuonna 2013, jolloin hän voitti hopeaa ja oli Yhdysvaltain paras syöttäjä kuudella syöttöpisteellään. Fasching pelasi myös World U-17 Hockey Challengessa vuonna 2012, jolloin hän voitti hopeaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Apple Valley High | USHS | 31 | 24 | 18 | 42 | 12 | 3 | 3 | 1 | 4 | 0 |
| 2010–2011 | Apple Valley High | USHS | 28 | 18 | 32 | 50 | 16 | 3 | 2 | 3 | 5 | 2 |
| 2011–2012 | US NTDP | USHL | 37 | 7 | 14 | 21 | 38 | 1 | 1 | 1 | 2 | 2 |
| 2012–2013 | US NTDP | USHL | 25 | 4 | 7 | 11 | 8 | – | – | – | – | – |  |  |  |  |  |  | U18 | 7 | 0 | 6 | 6 | 4 |
| 2013–2014 | Univ. of Minnesota | NCAA | 40 | 14 | 16 | 30 | 22 | – | – | – | – | – |  |  |  |  |  |  | JMM | 5 | 2 | 2 | 4 | 2 |
| 2014–2015 | Univ. of Minnesota | NCAA | 38 | 12 | 14 | 26 | 24 | – | – | – | – | – |  |  |  |  |  |  | JMM | 5 | 1 | 2 | 3 | 4 |
| 2015–2016 | Univ. of Minnesota | NCAA | 37 | 20 | 18 | 38 | 16 | – | – | – | – | – | Kakkostähdistö |  |  |  |  |  | MM | 10 | 0 | 2 | 2 | 0 |
|  | Buffalo Sabres | NHL | 7 | 1 | 1 | 2 | 4 | – | – | – | – | – |
| 2016–2017 | Rochester Americans | AHL | 34 | 7 | 4 | 11 | 8 | – | – | – | – | – |
|  | Buffalo Sabres | NHL | 10 | 0 | 1 | 1 | 2 | – | – | – | – | – |
| 2017–2018 | Buffalo Sabres | NHL | 5 | 0 | 0 | 0 | 0 | – | – | – | – | – |
|  | Rochester Americans | AHL | 69 | 12 | 18 | 30 | 40 | 1 | 0 | 0 | 0 | 0 |
| 2018–2019 | Tucson Roadrunners | AHL | 64 | 16 | 17 | 33 | 16 | – | – | – | – | – |
| 2019–2020 | Tucson Roadrunners | AHL | 57 | 19 | 16 | 35 | 15 | – | – | – | – | – |
| 2020–2021 | Arizona Coyotes | NHL | 5 | 0 | 0 | 0 | 0 | – | – | – | – | – |
|  | Tucson Roadrunners | AHL | 2 | 0 | 1 | 1 | 0 | – | – | – | – | – |
| 2021–2022 | Arizona Coyotes | NHL | 11 | 0 | 0 | 0 | 0 | – | – | – | – | – |
|  | Tucson Roadrunners | AHL | 51 | 14 | 23 | 37 | 18 | – | – | – | – | – |
| 2022–2023 | New York Islanders | NHL | 49 | 10 | 9 | 19 | 10 | 6 | 0 | 0 | 0 | 2 |
|  | Bridgeport Islanders | AHL | 18 | 7 | 4 | 11 | 4 | – | – | – | – | – |
| 7 kautta | yhteensä | AHL | 298 | 76 | 83 | 159 | 101 | 1 | 0 | 0 | 0 | 0 |
| 6 kautta | yhteensä | NHL | 87 | 11 | 11 | 22 | 18 | 6 | 0 | 0 | 0 | 2 |

Lähteet
-------

* Hudson Fasching The Internet Hockey Databasessa (englanniksi)
* Hudson Fasching *Elite Prospects*. Everysport Media Group AB.  (englanniksi)

### Viitteet

1. ↑  Hudson Fasching – The Hockey News (englanniksi)
2. 1 2 3 4 5 6  Hudson Fasching *Elite Prospects*. Everysport Media Group AB.  (englanniksi)
3. ↑  Official Roster of McClanahan (White) (Arkistoitu – Internet Archive) (englanniksi)
4. ↑  SABRES ACQUIRE FASCHING & DESLAURIERS FROM KINGS  5.3.2014. Buffalo Sabres. Viitattu 26.4.2016. (englanniksi)
5. ↑  Sabres ja Kings kaupoilla  5.3.2014. Jatkoaika.com. Viitattu 26.4.2016.
6. ↑  Hudson Fasching The Internet Hockey Databasessa (englanniksi)
7. ↑  SABRES SIGN FASCHING TO ENTRY-LEVEL DEAL  21.3.2016. Buffalo Sabres. Viitattu 26.4.2016. (englanniksi)
8. ↑  NHL-seura teki sopimuksen mielenkiintoisen lupauksen kanssa – pyrkii saamaan heti taalajäille mukaan  22.3.2016. SuomiKiekko. Viitattu 26.4.2016.
9. ↑  Boxscore – Buffalo Sabres – NHL.com  26.3.2016. Buffalo Sabres. Viitattu 26.4.2016. (englanniksi)
10. ↑  Sabres acquire Hickey, Sislo from Coyotes for Fasching *Sportsnet.ca*.  14.6.2018. Viitattu 22.10.2022. (englanniksi)
11. ↑  Coyotes sign Fasching to one year contract  29.7.2021. Tucson Roadrunners. Viitattu 22.10.2022. (englanniksi)
12. ↑  Carl Pavlock: Coyotes sign Fasching, Carcone to two-way deals *Fire for Howling*.  29.7.2021. Vox Media, LLC.  Arkistoitu 22.10.2022. Viitattu 22.10.2022. (englanniksi)